**Zbor către stele (Maestrului Radu Beligan)**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a mai închis o ultimă cortină,

Iar un titan al scenei s-a sfârșit;

Maestre, vârsta-a fost de vină

Căci sufletul ți-a fost desăvârșit.

Ne-ai dăruit atâtea nestemate

Pe scena ce-ai slujit-o-atâția ani,

Realizări atât de însemnate,

Alăturea de alți colegi titani.

Un gol imens tu ai lăsat pe scenă,

Și-n inima întregului popor -

Ce te-a iubit cu-o dragoste perenă

De arta ta, tu, exemplar actor.

Cu modestia ta proverbială,

Ai fost exemplu viu pentru colegi,

Ai fost pe scenă până la finală,

În cer acum la ”monștrii sacri” mergi.

O lacrimă azi vărs doar pentru tine,

Și-n suflet port doar chipul tău;

Știu c-ai făcut în viață numai bine,

Și mergi în Rai fără păreri de rău.

Îți spun acum adio cu sfială,

Să-ți fie zborul către stele lin,

Să nu ai grijă sau vreo îndoială –

Te vom păstra în inimi viu, deplin!